**257/2014. (VI.12.) számú Képviselő-testületi határozat:**

**- Önkormányzati ingatlanok hasznosítása, a Klauzál téri Csarnok rekonstrukciójával kapcsolatos döntések -**

*(12 igen, 0 nem, 4 tartózkodás)*

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. kerület Erzsébetváros Önkormányzata Képviselő-testületének Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) önkormányzati rendelete 5. § (5) bekezdése alapján az Önkormányzat és az EVIKINT Intézményi Műszaki Gondnoki és Településüzemeltetési Kft.-vel 2012. szeptember 1. napján kötött és 2014. február 20. napján módosított *„Vagyongazdálkodási feladat-ellátási szerződés épületgondnoksági feladatok ellátására”* című szerződés módosításával kapcsolatos döntési jogkört a jelen határozat 2. pontja szerinti döntések meghozatala vonatkozásában magához vonja.

**2.**

A Képviselő-testület úgy dönt, hogy a jelen határozat 1. pontjában részletesen körülírt szerződés kerüljön módosításra oly módon, hogy az EVIKINT Kft. által ellátandó feladatok közé kerüljön felvételre az Erzsébetváros Önkormányzata óvodái épületgondnoksági feladatainak ellátása.

A szerződés módosítást a Képviselő-testület 287/2012. (V.18.) számú határozatában kapott felhatalmazás alapján a Pénzügyi és Kerületfejlesztési Bizottság hagyja jóvá.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *dr. Máté Katalin a Városgazdálkodási Iroda vezetője*

*Nyíri Dóra az EVIKINT Kft. ügyvezetője*

*Benedek Zsolt a Pénzügyi és Kerületfejlesztési Bizottság elnöke*