|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottsághoz

Pénzügyi és Kerületfejlesztési Bizottsághoz

Városüzemeltetési Bizottsághoz

**ELŐTERJESZTÉS**

**A Képviselő-testület** **2015. október 21-ei rendes ülésére**

|  |  |
| --- | --- |
| **Tárgy:** | Budapest Főváros VII. Kerület Erzsébetváros Önkormányzata Képviselő-testületének egyes rendeleteinek módosításáról |

**Készítette:**

Fitosné Zemanovics Zsuzsanna

Pénzügyi Iroda vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**A rendelettervezet elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

1. **Az Önkormányzat 2015. évi költségvetésének módosítására vonatkozó javaslat**

Budapest Főváros VII. Kerület Erzsébetváros Önkormányzata 2015. évi költségvetéséről szóló 2/2015. (II. 23.) önkormányzati rendelet (továbbiakban: Ör.) 17. § (2) bekezdésében előírt kötelezettségemnek megfelelően mellékelten előterjesztem a költségvetési rendelet

* 12. §-a szerint polgármesterre átruházott hatáskörben,
* 18. §-a szerint intézményekre és Polgármesteri Hivatalra átruházott hatáskörben,
* 13. és 14. §-ok szerint a bizottságok javaslatai alapján képviselő-testületi döntést igénylő,
* a Képviselő-testület hatáskörébe tartozó feladatok végrehajtása érdekében

2015. szeptember 10 – október 21. közötti időszakban önkormányzati rendelettel még nem módosított előirányzatok tervbevételére vonatkozó javaslatot. A költségvetés elfogadásától eltelt időszakban változtak egyes központi előírások, továbbá a költségvetési rendelet címrendje. A rendeletmódosítás normaszövege tartalmazza a változások átvezetését is.

**I.**

**A Képviselő-testület hatáskörébe tartozó előirányzat-módosítások**

1. A **„6103 Sportegyesületek és szervezetek támogatása”** címen a Sportegyesületek és szövetségek támogatása K512. Egyéb működési célú támogatások államháztartáson kívülre előirányzatot **1.000 ezer Ft-tal** javasolom **csökkenteni**, ezzel egyidejűleg ugyanezen a címen az Art Corner Egyesület támogatása K512. Egyéb működési célú támogatások államháztartáson kívülre előirányzatot azonos összeggel **megemelni**.
2. A **„7201 Központilag kezelt ágazati feladatok”** címen az Intézményi karbantartás és készletbeszerzés K513. Tartalékok előirányzatot **259 ezer Ft-tal,** a K89. Egyéb felhalmozási célú támogatások államháztartáson kívülre előirányzatot **19.741 ezer Ft-tal** javasolom **csökkenteni**, ezzel egyidejűleg a **„6108 ERöMŰVHÁZ Nonprofit Kft. támogatása”** címen a Wesselényi utca 17. szám alatti televízió stúdió műszaki berendezések beszerzéseinek támogatása K89. Egyéb felhalmozási célú támogatások államháztartáson kívülre előirányzatot **20.000 ezer Ft-tal megemelni**.
3. A **„7201 Központilag kezelt ágazati feladatok”** címen az Intézményi karbantartás és készletbeszerzés K513. Tartalékok előirányzatot **516 ezer Ft-tal** javasolom **csökkenteni**, ezzel egyidejűleg az Erzsébet utalvány beszerzés miatta **„6201 Központi, irányító szervi támogatás** **folyósítása”** és a **„2101-26 Dob Óvoda”** működési támogatását azonos összeggel, a K1. Személyi juttatásokat **380 ezer Ft-tal,** a K2. Munkaadókat terhelő járulékok és szociális hozzájárulási adót **136 ezer Ft-tal** **megemelni**.
4. A **„6901 Erzsébet terv Fejlesztési program”** címen az Alsóerdősor utca felújítása K7. Felújítások előirányzatot **60.000 ezer Ft-tal,** a „**7201 Központilag kezelt ágazati feladatok”** címen az Intézményi karbantartás és készletbeszerzés K513. Tartalékok előirányzatot **9.979 ezer Ft-tal,** a K89. Egyéb felhalmozási célú támogatások államháztartáson kívülre Rendkívüli káresemények kerete az Áht. 40. § (5) bekezdése szerint előirányzatot **22.231 ezer Ft**-**tal,** a Rendkívüli önkormányzati kiadások biztosítása előirányzatot **9.390 ezer Ft-tal** javasolom **csökkenteni**, ezzel egyidejűleg a **„6901 Erzsébet terv Fejlesztési program”** címen a Wesselényi utca 17. szám alatti ingatlan fűtési rendszer felújítása K7. Felújítások előirányzatot **101.600 ezer Ft-tal megemelni**.

**II.**

**2015. szeptember 10 – október 21. között történt előirányzat-módosítások,**

**átcsoportosítások költségvetési főösszegre gyakorolt hatása**

1) Az előterjesztésben bemutatott előirányzat-módosítások

a) az 1101 Bischitz Johanna Integrált Humán Szolgáltató Központ

költségvetési főösszegét + 15.279 ezer Ft-tal,

b) a 2101-21 Kópévár Óvoda költségvetési főösszegét + 504 ezer Ft-tal,

c) a 2101-22 Nefelejcs Óvoda költségvetési főösszegét + 463 ezer Ft-tal,

d) a 2101-23 Brunszvik Teréz Óvoda költségvetési főösszegét + 312 ezer Ft-tal,

e) a 2101-24 Bóbita Óvoda költségvetési főösszegét + 327 ezer Ft-tal,

f) a 2101-25 Magonc Óvoda költségvetési főösszegét + 746 ezer Ft-tal,

g) a 2101-26 Dob Óvoda költségvetési főösszegét + 825 ezer Ft-tal,

h) a 2101-27 Csicsergő Óvoda költségvetési főösszegét + 483 ezer Ft-tal,

i) a „2101 Óvodai nevelés összesen” költségvetési főösszegét + 3.660 ezer Ft-tal,

j) a „3101 Erzsébetváros Rendészeti Igazgatósága” költségvetési főösszegét + 1.741 ezer Ft-tal,

k) az intézmények összes költségvetési főösszegét (a+i+j) + 20.680 ezer Ft-tal,

l) a Polgármesteri Hivatal költségvetési főösszegét + 1.654 ezer Ft-tal,

m) az önkormányzat költségvetési főösszegét + 16.924 ezer Ft-tal,

**n) Budapest Főváros VII. Kerület Erzsébetváros Önkormányzata**

**költségvetési főösszegét (k+l+m) + 39.258 ezer Ft-tal**

**változtatják meg.**

2) Az előterjesztés 1. számú melléklete a bevételi előirányzatok változását mutatja tételesen, jogcím csoportonként.

Az előterjesztés 2. számú melléklete a kiadási előirányzatok változását mutatja tételesen, kiemelt előirányzatonként.

Az előterjesztés 3. számú melléklete a bevételi előirányzatok változását mutatja tételesen, jogcímenként.

Az előterjesztés 4. számú melléklete a kiadási előirányzatok változását mutatja hatáskörök szerinti megbontásban, tételesen, feladatonként.

**2. Az Önkormányzat idegenforgalmi adó rendeletének módosítására vonatkozó javaslat**

A helyi adókról szóló 1990. évi C. törvény felhatalmazása alapján Budapest Főváros VII. Kerület Erzsébetváros Önkormányzatának Képviselő-testülete 2010. december 31-én megalkotta az idegenforgalmi adóról szóló önkormányzati rendeletét. Az első év tapasztalatai nyomán 2012. január 1-jei hatállyal módosítás lépett életbe, mely szerint az adó beszedésére kötelezettnek a rendelet 1. számú mellékletében meghatározott tartalmú Idegenforgalmi Adó Nyilvántartó Könyvet (továbbiakban: IFA Könyv) kell vezetnie. Az IFA Könyv szigorú számadású nyomtatvány, melyet Budapest Főváros VII. Kerület Erzsébetvárosi Önkormányzat Jegyzője (továbbiakban: önkormányzati adóhatóság) térítési díj nélkül biztosít a szállásadó részére. Az IFA Könyv sorai folyamatos sorszámmal ellátottak. Minden vendég adatát külön sorban kell feltüntetni. A vendég érkezésekor kell kitölteni a szoba/apartman számát, a személyi adatokat, az okmányokra vonatkozó adatokat és az érkezés időpontját. A távozás időpontjára, a megkezdett vendégéjszakára eső szállásdíjra, az idegenforgalmi adó összegére vonatkozó adatokat a távozás napján ki kell tölteni. Az a szállásadó, aki bejelentési, nyilvántartás vezetési kötelezettségét nem teljesíti, mulasztási bírsággal sújtható.

A szálláshely szolgáltatók száma kerületünkben ugrásszerűen növekszik, csak 2015-ben 424 új szálláshelyre adtak ki engedélyt. Az önkormányzati adóhatóság folyamatosan ellenőrzi az idegenforgalmi adó beszedését és befizetését, ennek alapjául szolgál a vezetett IFA könyv.

A szállásadóknál az elmúlt évben elvégzett ellenőrzések tapasztalatai indokolttá teszik szabályozni az IFA Könyv elhelyezését, mivel a helyszíni ellenőrzést csak a szálláshelyeken vezetett nyilvántartások alapján lehetséges elvégezni. Tapasztalataink szerint egyes adóbeszedésre kötelezettek ezen szabályozás hiányát kihasználva próbálták az adófizetés teljesítését elkerülni.

Az idegenforgalmi adó alapjául a befizetett szállásdíj szolgál. Az ellenőrzések hatékonyságának növelése érdekében javasolt az IFA könyvben a beírt összeghez rögzíteni az arról kiállított számviteli bizonylat (nyugta vagy számla) sorszámát.

**Hatásvizsgálat**

Az idegenforgalmi adóról szólóönkormányzati rendelet módosításának várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

1. **A jogszabály társadalmi, gazdasági, költségvetési hatásai**

A rendelet-tervezet kedvező társadalmi, gazdasági, költségvetési hatással jár.

**2. A jogszabály környezeti és egészségi következményei**

A rendelet-tervezetnek környezeti és egészségügyi következményei nincsenek.

**3. A jogszabály adminisztratív terheket befolyásoló hatásai**

A rendelet-módosítás után a kiadott IFA könyveket cserélni kell, arról az adó beszedésére kötelezetteket értesíteni kell.

**4. A jogszabály megalkotásának szükségessége, a jogalkotás elmaradásának várható következményei**

A jogszabály megalkotásának elmaradásával kedvezőtlenebb lenne az ellenőrzés hatékonysága.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

Az új rendelet alkalmazásához a személyi és tárgyi feltételek rendelkezésre állnak, a pénzügyi feltételek a költségvetésben biztosítottak.

**3. Az Önkormányzat építményadó rendeletének módosítására vonatkozó javaslat**

A helyi önkormányzatok önálló gazdálkodásában a helyi adók egyre hangsúlyosabb szerepet kapnak. Budapest Főváros VII. Kerület Erzsébetváros Önkormányzata 12/1996. (IV. 26.) számú rendeletében döntött az építményadó bevezetéséről. A közhatalmi bevételek tekintetében az iparűzési adó mellett az építményadó járul hozzá legnagyobb mértékben az önkormányzati kiadások finanszírozásához.

Az építményadó kerületi bevezetése óta mentesülnek az adófizetési kötelezettség alól a magánszemély lakástulajdonosok. A mentességi feltétel megalkotásának szándéka az volt, hogy a magánszemélyeknek vagy azok hozzátartozóinak az otthonként használt lakásingatlana után ne kelljen helyi adót fizetni. Ezen elven az önkormányzat nem kíván változtatni, viszont a rendelet alkalmazása során problémákat vetett fel a lakás célú használat fogalom értelmezése. A rendelet módosításával az eredeti mentességi szándék kerül egyértelmű meghatározásra.

Az önkormányzati adóhatóság tapasztalatai szerint az elmúlt időszakban rendkívüli mértékben növekedett a bérbeadási hajlandóság, rövidebb vagy hosszabb időszakra vonatkozóan, esetenként még az egyébként saját lakhatásul szolgáló lakásingatlanokban is. A rendelet a jövőben az életvitelszerűen lakás céljára használt építmények azon részére, mely bérbeadással érintett, nem biztosít mentességet.

**Hatásvizsgálat**

Az építményadóról szólóönkormányzati rendelet módosításának várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

**1. A jogszabály társadalmi, gazdasági, költségvetési hatásai**

A rendelet-tervezet társadalmi, gazdasági, költségvetési hatással nem jár.

**2. A jogszabály környezeti és egészségi következményei**

A rendelet-tervezetnek környezeti és egészségügyi következményei nincsenek.

**3. A jogszabály adminisztratív terheket befolyásoló hatásai**

A rendelet módosítás adminisztratív terhekkel nem jár.

**4. A jogszabály megalkotásának szükségessége, a jogalkotás elmaradásának várható következményei**

A jogalkotó szándéka ezzel a rendelkezéssel egyértelművé válik.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

Az új rendelet alkalmazásához a személyi és tárgyi feltételek rendelkezésre állnak, a pénzügyi feltételek a költségvetésben biztosítottak.

**4. Az Önkormányzat fenntartásában vagy működtetésében lévő köznevelési intézményekben történő étkeztetés nettó nyersanyagnormája módosítására vonatkozó javaslat**

2015 ősze az óvodai étkeztetésre vonatkozó szabályokban és a VII. kerületi óvodák étkeztetésének biztosításában is változást hozott. A jogszabályi változás a 37/2014. (IV. 30.) EMMI rendeletből adódik, mely az egészségfejlesztés és a minőségi étkeztetés érdekében számos ponton szigorította, egyben megújította az óvodai közétkeztetést korábbiakban meghatározó szabályozást. A változás, miközben a gyermek egészséges fejlődését és egészségtudatos életmódját messzemenőkig támogatja, az ételt előállító konyhák számára szemléletváltást és a korábbi alapanyagok, összetételek mennyiségi és minőségi jellemzőinek megváltoztatását is jelenti. Változott többek között a kenyérféleségek összetétele, a húsok-halak aránya, a húsfajták,  tejtermékek és a gyümölcsök súlya. A VII. kerületi gyermekétkeztetés jelenlegi színvonalának megőrzése szempontjából fontos, hogy az étel elkészítéséhez szükséges minőségi nyersanyagok beszerzése maradéktalanul megtörténhessen. Ennek biztosításához szükséges az óvodai étkeztetés nyersanyagnormájának hozzáigazítása a minőségi követelményekhez, melyet a módosítást tartalmazó javaslat elfogadásával lehet biztosítani.

Kérem a tisztelt Képviselő-testületet az előterjesztés megtárgyalására és a rendeletek módosításának elfogadására.

**Budapest Főváros VII. kerület Erzsébetváros Önkormányzata Képviselő-testületének …/2015. (….) önkormányzati rendelete**

**Budapest Főváros VII. Kerület Erzsébetváros Önkormányzata Képviselő-testületének egyes rendeleteinek módosításáról**

Budapest Főváros VII. Kerület Erzsébetváros Önkormányzatának Képviselő-testülete

az 1. alcím tekintetében az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló 2011. évi CXCV. törvény 23. és 24. §-aiban foglalt felhatalmazás alapján,

a 2. és 3. alcím tekintetében az Alaptörvény 32. cikk (1) bekezdés h) pontjában meghatározott feladatkörében eljárva, a helyi adókról szóló 1990. évi C. törvény 1. § (2) bekezdésében foglalt felhatalmazás alapján,

a 4. alcím tekintetében az Alaptörvény 32. cikk (1) bekezdés a) pontjában meghatározott feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 147.§-ban foglalt felhatalmazás alapján

a következőket rendeli el:

**1. Budapest Főváros VII. Kerület Erzsébetváros Önkormányzata 2015. évi költségvetéséről szóló 2/2015. (II. 23.) rendelet (továbbiakban: Ör.) módosítása**

**1. §**

1. Az Ör. 1. § (1) bekezdése helyébe a következő rendelkezés lép:

(1) Budapest Főváros VII. Kerület Erzsébetváros Önkormányzata 2015. évi költségvetés

**a) bevételi főösszegét**  **11.241.433 ezer forintban,** azaz

tizenegymillió-kettőszáznegyvenegyezer-négyszázharminchárom ezer forintban,

**b) az Áht. 23. § (2) bekezdés d) pontja szerinti belső finanszírozásból:**

**ba) a 6. § (7) bekezdés a) pont ab) alpont**

**szerinti összegét 4.000.000 ezer forintban,** azaz négymillió ezer forintban,

**bb) a 6. § (7) bekezdés a) pont ac) alpont**

**szerinti összegét 1.273.231 ezer forintban,** azaz egymillió-kettőszázhetvenháromezer-kettőszázharmincegy ezer forintban,

**c)** **az Áht. 23. § (2) bekezdés e) pontja és a Mötv. 111. § (4) bekezdés szerinti költségvetési hiány külső finanszírozásának összegét**

**0 ezer forintban,** azaz nulla ezer forintban,

**d) kiadási főösszegét 16.514.664 ezer forintban**, azaz

tizenhatmillió-ötszáztizennégyezer-hatszázhatvannégy ezer forintban,

**e) finanszírozási kiadások és bevételek az Áht. 6. § (7) bekezdés a)**

**pont ad) alpontja szerinti:**

**ea) az irányító szervi támogatás finanszírozási előirányzatát 4.456.889 ezer forintban,** azaz

négymillió-négyszázötvenhatezer-nyolcszáznyolcvankilenc ezer forintban,

**eb) az irányító szervi támogatás folyósításának finanszírozási előirányzatát 4.456.889 ezer forintban,** azaz

négymillió-négyszázötvenhatezer-nyolcszáznyolcvankilenc ezer forintban,

**állapítja meg.**

1. Az Ör. 1. § (4) bekezdése helyébe a következő rendelkezés lép:

(4) Az (1) bekezdésben megállapított főösszegen belül a helyi önkormányzat összesített költségvetési mérlegét - működési és a felhalmozási bevételi és kiadási előirányzatokat egymástól elkülönítetten, a finanszírozási bevételeket és kiadásokat is figyelembe véve *-* tájékoztató jelleggel a 22. számú táblázat tartalmazza.

**2. §**

Az Ör. 2. § (1) bekezdés helyébe a következő rendelkezés lép:

(1) Az 1. § (2) bekezdésében megállapított kiemelt előirányzatok a Magyarország 2015. évi központi költségvetéséről szóló 2014. évi C. törvény 2. számú mellékletében (továbbiakban: költségvetési törvény) megállapított felhasználási kötöttséggel járó állami támogatásokat az alábbiak szerint tartalmazzák:

1. A települési önkormányzatok egyes köznevelési feladatainak támogatása

aa) óvodapedagógusok, és az óvodapedagógusok nevelő munkáját közvetlenül segítők bértámogatása 461.475 ezer Ft,

ab) óvodaműködtetési támogatás 64.983 ezer Ft,

ac) kiegészítő támogatás az óvodapedagógusok minősítéséből adódó többletkiadásokhoz 8.664 ezer Ft.

b) A települési önkormányzatok szociális, gyermekjóléti és gyermekétkeztetési feladatainak támogatása

ba) egyes szociális és gyermekjóléti feladatok támogatása 227.987 ezer Ft,

bb) a települési önkormányzatok által biztosított egyes szociális szakosított ellátások, valamint a gyermekek átmeneti gondozásával kapcsolatos feladatok támogatása 95.722 ezer Ft,

bc) gyermekétkeztetés támogatása 151.884 ezer Ft,

bd) pénzbeli szociális ellátások kiegészítése 52.881 ezer Ft.

c) A települési önkormányzatok kulturális feladatainak támogatása

fővárosi kerületi önkormányzatok közművelődési feladatainak támogatása 22.045 ezer Ft.

**3. §**

1. Az Ör. 3. § (7) – (16) bekezdései helyébe a következő rendelkezések lépnek:

(7) Az „**5200 Városüzemeltetési és városgazdálkodási feladatok”** előirányzataicímen tervezett kiadási előirányzatok feladatonkénti részletezését a 6/a. és 6/b. számú táblázat szerint határozza meg.

(8) Az **„5300 Önkormányzati lakásgazdálkodási és egyéb feladatok”** címen tervezett kiadási előirányzatok feladatonkénti részletezését a 7. számú táblázat szerint határozza meg.

(9) Az **„5305 Oktatási terület kötelező taneszköz beszerzése és egyéb jogcímek”** címen tervezett előirányzatok feladatonkénti részletezését a 8. számú táblázat szerint határozza meg.

(10) Az **„5400 Vagyongazdálkodással kapcsolatos feladatok”** címen tervezett kiadási előirányzatok feladatonkénti részletezését a 9. számú táblázat szerint határozza meg.

(11) Az **„5600 Szociális támogatások, ellátások és egyéb feladatok”** címen tervezett kiadási előirányzatok feladatonkénti részletezését a 11. számú táblázat szerint, a Polgármesteri Hivatal által folyósított szociális támogatások és ellátások részletezését a 10. számú táblázat szerint határozza meg.

(12) Az „**5701 Oktatási, közművelődési és egyéb feladatok**” címen tervezett kiadási előirányzatok feladatonkénti részletezését a 12. számú táblázat szerint határozza meg.

(13) Az **„5702 Sport feladatok”** címen tervezett kiadási előirányzatok feladatonkénti részletezését a 13. számú táblázat szerint határozza meg.

(14) Az **„5707 Erzsébetvárosi turizmussal kapcsolatos feladatok”** címen tervezett kiadási előirányzatok feladatonkénti részletezését a 14. számú táblázat szerint határozza meg.

(15) Erzsébetváros Önkormányzata költségvetésében **„5303, 5606, 5608, 5701, 5707,** **5804,** **6103, 6105, 6108, 6109”** címeken tervezett **„Egyéb működési célú támogatások államháztartáson kívülre”** előirányzatát a 15. számú táblázat, valamint az **„5701, 5702, 5707,** **6106”** címeken tervezett **„Egyéb működési célú támogatások államháztartáson belülre”** előirányzat címenkénti és feladatonkénti részletezését a 16. számú táblázat szerint határozza meg.

(16) Erzsébetváros Önkormányzata költségvetésében **„6110, 6501”** címen tervezett **„Egyéb felhalmozási célú támogatások államháztartáson kívülre”,** a 17. számú táblázat 6. oszlopa**,** a **„6107”** címeken tervezett **„Egyéb felhalmozási célú támogatások államháztartáson belülre”** feladatonkénti előirányzatait a 18. számú táblázat szerint határozza meg.

1. Az Ör. 3. § (17a) bekezdése helyébe a következő rendelkezés lép:

(17a) Az „1101 Bischitz Johanna Integrált Humán Szolgáltató Központ”, a „3101 Erzsébetváros Rendészeti Igazgatósága”, az „5101 Igazgatási apparátus és Polgármesteri Hivatal előirányzata” címekhez és feladatokhoz kapcsolódó, engedélyezett létszámot az 5. számú táblázat 60. sora szerint határozza meg.

**4. §**

Az Ör. 4. § helyébe a következő rendelkezés lép:

Az **„5101** **Igazgatási apparátus és** **Polgármesteri Hivatal**” címen, **Erzsébetváros Önkormányzata** **„5304 Önkormányzati tulajdonú oktatási célt szolgáló épületek üzemeltetése”**, „**6301 Intézményi felújítások**”, **„6303 Önkormányzati felújítások”**, **„6901 Erzsébet terv Fejlesztési program”** és a **„9000 Pályázati forrásból megvalósuló felújítások”** címeken tervezett felújítási kiadási előirányzatok keretszámait a 19. számú táblázat szerint határozza meg.

**5. §**

Az Ör. 5. § (1) bekezdés helyébe a következő rendelkezés lép:

(1) Az **„5101** **Igazgatási apparátus és** **Polgármesteri Hivatal**” címen, az **„5304 Önkormányzati tulajdonú oktatási célt szolgáló épületek üzemeltetése”**, a „**6401 Intézményi beruházások”, „6404 Önkormányzati beruházások**”, a **„3101 Erzsébetváros Rendészeti Igazgatósága”** és a **„9000 Pályázati forrásból megvalósuló beruházások”** címen tervezett kiadások beruházási feladatonkénti előirányzatait a 20. számú táblázat szerint határozza meg.

**6. §**

(1) Az Ör. 6. § (2) bekezdés helyébe a következő rendelkezés lép:

(2) Az 1. § (1) bekezdésében jóváhagyott kiadásokból a **„7200-7500 Céltartalékok”** működési előirányzata 218.510 ezer Ft, felhalmozási előirányzata 1.560.285 ezer Ft.

(2) Az Ör. 6. § (3) bekezdés helyébe a következő rendelkezés lép:

(3)A jóváhagyott kiadásból:

a) **a „7200 Polgármesterre átruházott előirányzat-átcsoportosítási hatáskörű céltartalékok”** cím működési előirányzata 195.999 ezer Ft, felhalmozási előirányzata 605.681 ezer Ft,

b) a **„7300 Bizottságokra átruházott felhasználási jogkörű céltartalékok”** cím működési előirányzata 22.511 ezer Ft, felhalmozási előirányzata 54.604 ezer Ft,

c) a **„7500 Erzsébet terv Fejlesztési program 2016”** cím felhalmozási előirányzata 900.000 ezer Ft.

**7. §**

1. Az Ör. 8. § (6) bekezdése helyébe a következő rendelkezés lép:

(6) Erzsébetváros Önkormányzata, a Polgármesteri Hivatal és az önkormányzat irányítása alá tartozó intézmények költségvetési rendeletben megállapított bevételei és kiadásai alapján az Áhsz. 6. § (2) bekezdés a) pont aa), ac) és ad) alpontok szerinti elemi költségvetés készül, amelyet az Ávr. 33. § (1) bekezdése szerint kell jóváhagyni. A jóváhagyott elemi költségvetésekről a Magyar Államkincstár felé történő adatszolgáltatást az Ávr. 33. § (2) bekezdése szerint kell végrehajtani.

1. Az Ör. 8. § (10) bekezdése helyébe a következő rendelkezés lép:

(10) Az Ávr. 24. § (1) bekezdés a) pontja és b) pont bd) alpontja szerint elkülönítetten kell a költségvetésben és a számviteli nyilvántartásokban kimutatni és kezelni az Európai Uniós támogatással megvalósuló programok, projektek bevételeit, kiadásait, az ezekhez rendelt önkormányzati forrásokat, valamint az önkormányzaton kívüli ilyen projektekhez történő hozzájárulásokat. Az önkormányzat részére az Európai Unióból juttatott források, adományok kizárólag arra a célra használhatók fel, amelyre az adományozó biztosította.

**8. §**

Az Ör. 13. § (8) bekezdés helyébe a következő rendelkezés lép:

(8) Amennyiben a Művelődési, Kulturális és Szociális Bizottság, a Pénzügyi és Kerületfejlesztési Bizottság, illetve a Városüzemeltetési Bizottság előirányzatok felhasználására vonatkozó javaslata alapítvány támogatására irányul, azt a Képviselő-testület elé kell terjeszteni.

**9. §**

Az Ör. 14. § (13) bekezdés helyébe a következő rendelkezés lép:

1. A különféle támogatásokkal kapcsolatos operatív feladatok ellátását e rendelet 8. § (9) bekezdése szabályozza.

**10. §**

1. Az Ör. 18. § (5) bekezdése helyébe a következő rendelkezés lép:

(5) A bevételi előirányzatok túlteljesítése, vagy a költségvetési bevételek tervezettől való elmaradása esetén az Áht. 30. § (3) bekezdésének előírásai szerint kell gondoskodni az előirányzatok módosításáról.

1. Az Ör. 18. § (6) bekezdése helyébe a következő rendelkezés lép:

(6) Az egységes rovatrend K336. Szakmai tevékenységet segítő szolgáltatások igénybevétele esetében az Ávr. 43. § (3) bekezdés alapján kell az előirányzatról gondoskodni.

**11. §**

1. Az Ör. 25. § (10) bekezdés a) pontja helyébe a következő rendelkezés lép:

*[(10) A Képviselő-testület döntése alapján a 2015. költségvetési évet követő évekre kötelezettség a következő esetekben vállalható:]*

a) A költségvetési rendelet **„7305 Központilag kezelt kerület-fejlesztési pályázatok és feladatok”** címen

Társasházak felújítási pályázata (támogatás és kölcsön)

Kémény-felújítási pályázat (támogatás és kölcsön)

Gázvezeték felújítási és kazáncsere, kazán felújítási kölcsön

Nyílászárók cseréje pályázat (támogatás)

Tetőjárda felújítási pályázat (támogatás és kölcsön)

Tűzfal művészi értékű festése pályázat (támogatás)

Kaputelefon pályázat (kölcsön)

Liftfelújítási pályázat (kölcsön)

feladatok mindenkori érvényes előirányzatainak felhasználására a Pénzügyi és Kerületfejlesztési Bizottság a 2015. évi költségvetést terhelő, vagy tárgyéven túli javaslatot adhat.

1. Az Ör. 25. § (10) bekezdése az alábbi g), (h) és (i) pontokkal egészül ki:

g) Az Erzsébetváros Kártya program üzemeltetése, működtetése érdekében 2016-2018. évekre 23.100 ezer Ft összegig kötelezettség vállalható.

h) A Dob utca felújítása érdekében 178.000 ezer Ft összegig, az Alsóerdősor utca felújítása érdekében 60.000 ezer Ft összegig 2016. évre kötelezettség vállalható.

i) A Bóbita óvoda felújítása érdekében 2016. évre 60.000 ezer Ft összegig kötelezettség vállalható.

**12. §**

(1) Az Ör. 1. számú táblázata jelen rendelet 1. számú táblázata szerint **módosul.**

(2) Az Ör. 1/a. számú táblázata jelen rendelet 2. számú táblázata szerint **módosul.**

(3) Az Ör. 2. számú táblázata jelen rendelet 3. számú táblázata szerint **módosul.**

(4) Az Ör. 2/a. számú táblázata jelen rendelet 4. számú táblázata szerint **módosul.**

(5) Az Ör. 4. számú táblázata jelen rendelet 5. számú táblázata szerint **módosul.**

(6) Az Ör. 5. számú táblázata jelen rendelet 6. számú táblázata szerint **módosul.**

(7) Az Ör. 6/a. számú táblázata jelen rendelet 7. számú táblázata szerint **módosul.**

(8) Az Ör. 6/b. számú táblázata jelen rendelet 8. számú táblázata szerint **módosul.**

(9) Az Ör. 9. számú táblázata jelen rendelet 9. számú táblázata szerint **módosul.**

(10) Az Ör. 10. számú táblázata jelen rendelet 10. számú táblázata szerint **módosul.**

(11) Az Ör. 11. számú táblázata jelen rendelet 11. számú táblázata szerint **módosul.**

(12) Az Ör. 12. számú táblázata jelen rendelet 12. számú táblázata szerint **módosul.**

(13) Az Ör. 13. számú táblázata jelen rendelet 13. számú táblázata szerint **módosul.**

(14) Az Ör. 14. számú táblázata jelen rendelet 14. számú táblázata szerint **módosul.**

(15) Az Ör. 15. számú táblázata jelen rendelet 15. számú táblázata szerint **módosul.**

(16) Az Ör. 16. számú táblázata jelen rendelet 16. számú táblázata szerint **módosul.**

(17) Az Ör. 17. számú táblázata jelen rendelet 17. számú táblázata szerint **módosul.**

(18) Az Ör. 19. számú táblázata jelen rendelet 18. számú táblázata szerint **módosul.**

(19) Az Ör. 20. számú táblázata jelen rendelet 19. számú táblázata szerint **módosul.**

(20) Az Ör. 21. számú táblázata jelen rendelet 20. számú táblázata szerint **módosul.**

(21) Az Ör. 22. számú táblázata jelen rendelet 21. számú táblázata szerint **módosul.**

(22) Az Ör. 25. számú táblázata jelen rendelet 22. számú táblázata szerint **módosul.**

**2. Budapest Főváros VII. kerület Erzsébetváros Önkormányzata idegenforgalmi adóról szóló 32/2010. (XII. 31.) számú önkormányzati rendeletének (továbbiakban: Ifa.) módosítása**

**13. §**

Az Ifa. 9. § az alábbi (4) bekezdéssel egészül ki:

(4) Az IFA könyvet azon a szálláshelyen kell tartani, amelynek nyilvántartására kiadásra került.

**14. §**

Az Ifa. 1. számú melléklete helyébe e rendelet 23. számú melléklete lép.

**3. Budapest Főváros VII. kerület Erzsébetváros Önkormányzata építményadóról szóló 12/1996. (IV. 26.) számú önkormányzati rendeletének (továbbiakban: Épa.) módosítása**

1. **§**

Az Épa. 2. § (3) bekezdése hatályát veszti

1. **§**

Az Épa. 6. § (3) bekezdése helyébe a következő rendelkezés lép:

1. Az adóalanyok az építményadót- külön értesítés nélkül, évi két egyenlő részletben, március 15 –ig, illetve szeptember 15 –ig fizethetik meg késedelmi pótlék mentesen.
2. **§**

Az Épa. 7. § (2) bekezdése helyébe a következő rendelkezés lép:

(2) Mentes az építményadó alól a magánszemély tulajdonában álló, az ingatlan-nyilvántartásban lakásként szereplő építmény, amelyet a magánszemély adóalany vagy közeli hozzátartozója életvitelszerűen lakás céljára használ. Életvitelszerűen lakásként használt ingatlan: a Htv. 12. § (1) bekezdés szerinti tulajdonos olyan lakása, ahol a tulajdonos, vagy a tulajdonos Ptk. szerinti közeli hozzátartozója bizonyítottan az életviteléhez szükséges tevékenységeket (étkezés, főzés, mosás, családi élet szervezése, közüzemi szolgáltatások igénybevétele, elérhetőségi címként megjelölése, egyéb) rendszeresen, legjellemzőbben folytatja.

1. **§**

Az Épa. 7. § az alábbi (2a) bekezdéssel egészül ki:

(2a) Nem illeti meg a (2) bekezdésben foglalt mentesség a magánszemély tulajdonos adóalanyt az életvitelszerűen lakás céljára használt építmény azon részére, melyet időszakosan vagy hosszabb távon bérbeadás útján hasznosít.

**4. Budapest Főváros VII. kerület Erzsébetváros Önkormányzat fenntartásában vagy működtetésében lévő köznevelési intézményekben alkalmazandó étkezési térítési díjak megállapításának szabályairól szóló 26/2013. (V. 31.) számú önkormányzati rendeletének (továbbiakban: Étd.) módosítása**

**19. §**

Az Étd. 2. számú melléklete helyébe e rendelet 24. számú melléklete lép.

**5. Záró rendelkezések**

**20. §**

1. E rendelet a (2) bekezdésben foglaltak kivételével 2015. október 27-én lép hatályba.
2. A 13-18. §-ok 2016. január 1-jén lépnek hatályba.
3. E rendelet hatályba lépésével egyidejűleg Budapest Főváros VII. Kerület Erzsébetváros Önkormányzata 2014. évi költségvetéséről szóló 2/2014. (II. 12.) rendeletének 20. §-a hatályát veszti.

**dr. Gotthard Gábor Vattamány Zsolt**

**jegyző polgármester**

**Indokolás**

**Általános indokolás**

A Budapest Főváros VII. Kerület Erzsébetváros Önkormányzata 2/2015. (II. 23.) önkormányzati rendelet módosítását az államháztartásról szóló – többször módosított – 2011. évi CXCV. törvény 23. és 24. §-ai alapján előirányzat-átcsoportosítások, jogszabályváltozások, évközi korrekciók teszik szükségessé.

Az idegenforgalmi adóról szóló rendelkezések betartásának több éves tapasztalata alapján indokolt szabályozni az Idegenforgalmi Adó Nyilvántartó Könyv elhelyezését, illetve az adó alapjának ellenőrzéséhez a szállásdíjat tartalmazó számviteli bizonylat számát is indokolt a nyilvántartásba felvezettetni.

Az építményadóról szóló 12/1996. (IV. 26.) számú önkormányzati rendelet alkalmazása során felmerült kérdéseket rendezi a jogszabály, hatályon kívül helyez egyes hivatkozásokat.

Az Önkormányzat fenntartásában vagy működtetésében lévő köznevelési intézményekben alkalmazandó étkezési térítési díjak megállapításának szabályairól szóló 26/2013. (V.31.) számú önkormányzati rendelet módosítása a 37/2014. (IV.30.) EMMI rendeletből adódik az egészségfejlesztés és a minőségi étkeztetés érdekében.

**Részletes indokolás**

Az **1. §** a 2015. évi költségvetés bevételi és kiadási főösszegének, valamint hiányának és finanszírozási kiadásának változásáról rendelkezik.

A **2. §** a költségvetési törvényben megállapított felhasználási kötöttséggel járó állami támogatások összegeit rögzíti

A **3-5. §-ok** a költségvetési rendelet jogszabályváltozásból, évközi korrekciókból adódó módosításait tartalmazza.

A **6. §** költségvetési rendelet tartalék előirányzatainak változását mutatja.

A **7-10. §-ok** a költségvetési rendelet jogszabályváltozásból, évközi korrekciókból adódó módosításait tartalmazza.

A **11. §** a költségvetési rendelet következő éveket érintő kötelezettségvállalásait tartalmazza.

A **12. §** a költségvetési rendelet táblázatainak módosulását tartalmazza.

A **13. §** az idegenforgalmi adó rendeletet módosítja: a rendelkezés hatályba lépése után az Idegenforgalmi Adó Nyilvántartó Könyvet a szálláshelyen szükséges tartani és azt az ellenőrzés során be kell tudni mutatni.

A **14. §** az idegenforgalmi adó rendelet 1. számú mellékletének változásáról intézkedik: tartalmazza az Idegenforgalmi Adó Nyilvántartó Könyv kötelező tartalmát, ez kerül kiegészítésre a számla/nyugta sorszámával.

**15.§** Az Épa egy szakasza hatályát veszti

A **16. §** az építményadó rendelet 6. § (3) bekezdésében szereplő kifejezést pontosítja.

A **17. §** az építményadó rendelet változásáról intézkedik: a 7. § (2) bekezdésében foglalt lakás célú használat értelmezési problémákat vetett fel az adózók körében. A módosítás után egyértelművé válik, hogy abban az esetben illeti meg a magánszemély adózót mentesség az építményadó alól, ha a tulajdonában álló lakást maga és családja életvitelszerűen, lakhatási célból használja.

A **18. §** kiegészítést tartalmaz az építményadó rendelet 7. § (2) bekezdésében szereplő mentességi feltételhez, amely szerint a magánszemély lakástulajdonosoknak az életvitelszerűen lakás céljára használt építmény azon részére biztosít mentességet a rendelet, melyet bérbeadás útján nem hasznosítanak.

A **19. §** az önkormányzat fenntartásában lévő óvodákban az óvodai normál étkeztetés nettó nyersanyagnormája emeléséről intézkedik.

A rendelet hatálybalépéséről intézkedik.

A **20. §** a rendelet hatálybalépéséről és a 2014. évi költségvetéséről szóló 2/2014. (II. 12.) rendelet 20. §-ának és az építményadóról szóló 12/1996. (IV.26.) rendelet 2. § (3) bekezdésének hatályon kívül helyezéséről intézkedik.

**Határozati javaslat**

Budapest Főváros VII. kerület Erzsébetváros Önkormányzat Képviselő-testülete úgy dönt, hogy 2015. évben az Art Corner Egyesületet Budapest Főváros VII. kerület Erzsébetváros Önkormányzat 2015. évi költségvetése 6103 Sportegyesületek és szervezetek támogatása címsora terhére pályázati önrész biztosítására, versenyeztetési költségekre, sportfelszerelés, sporteszközök vásárlására és karbantartására **1.000.000 Ft-tal** támogatja.

A Képviselő-testület felkéri a polgármestert – a Miniszterelnökség Támogatásokat Vizsgáló Irodája állásfoglalását követően - a támogatási szerződés aláírására.

Felelős:       Vattamány Zsolt

Határidő:    Azonnal

Budapest, 2015. október 16.

Vattamány Zsolt

polgármester