|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont:

Előterjesztve: Művelődési, Kulturális és Szociális Bizottsághoz

**ELŐTERJESZTÉS**

**A Képviselő-testület** **2015. október 21-ei** **rendeses ülésére**

|  |  |
| --- | --- |
| **Tárgy:** | Együttműködési megállapodás a BSI Sportmarketing Kft.-vel |

**Készítette:**

Dr. Hajdu Kitti

Polgármesteri Kabinet vezetője

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

Erzsébetváros Önkormányzata elkötelezett támogatója az egészségnevelésnek, az egészségtudatos életmód, ezen belül a sport szeretetének népszerűsítésében, minden célcsoport és korosztály számára. E felvállalt feladat és nemes cél érdekében több éve megrendezi partnereivel a tematikus Egészség és Sport Hét elnevezésű rendezvénysorozatot. Az elmúlt két évben e rendezvénysorozat keretein belül Erzsébetváros Önkormányzata és a BSI Sportmarketing Kft. jól működő partneri kapcsolatot alakított ki egymással. A nagy szakmai múltra visszatekintő és a sport iránt elkötelezett BSI Sportmarketing Kft. többek közt a Wizz Air Budapest Félmaraton, a SPAR Budapest Maraton, és a K&H Mozdulj! Maraton- és Félmaratonváltó rendezője.

Szervezésükben valósult meg az Önkormányzat - 2015. szeptember 26 – án immár 2. alkalommal megrendezett - „*7. kerületi Családi Futó – és Gyaloglónap”* elnevezésű rendezvénye, melyet az önkormányzat egészségügyi mérésekkel, családi – és gyermekprogramokkal egészített ki. A rendezvény a Városligetben, a Királydomb környékén került megrendezésre, az idén több mint 1300 fő részvételével.

Ezen apropóból az önkormányzat – elköteleződését kifejezve az egészséges életmód és testmozgás népszerűsítése iránt – együttműködési megállapodást kíván kötni a BSI Sportmarketing Kft. – vel. Az együttműködés keretében a Felek kölcsönösen segítik egymás ez irányú kommunikációját, valamint közös sportrendezvényeket és az egészséges életmódot, sportot népszerűsítő előadássorozatokat szerveznek, melyek hozzájárulnak a lakosság és a felnövekvő generáció általános egészségügyi állapotának javításához, egyúttal közösségépítő szerepe sem elhanyagolható.

Kérném a Tisztelt Képviselő-testületet a határozati javaslat mellékletét képező együttműködési megállapodás támogatására, az előterjesztés megtárgyalására!

**Határozati javaslat**

**Budapest Főváros VII. kerület Erzsébetváros Önkormányzatának Képviselő-testülete úgy dönt, hogy** jelen határozat mellékletét képező együttműködési megállapodást jóváhagyja a BSI Sportmarketing Kft.-vel és felkéri a Polgármestert az együttműködési megállapodás aláírására.

**Felelős:** Vattamány Zsolt polgármester

**Határidő:** azonnal

Budapest, 2015. október 21.

Vattamány Zsolt

polgármester