**KERETMEGÁLLAPODÁS**

amely létrejött

egyrészről **Budapest Főváros VII. kerület Erzsébetváros Önkormányzata** (székhely: 1073 Budapest, VII. Erzsébet körút 6., adószám: 15735708-2-42, képviseli: Vattamány Zsolt polgármester), ( a továbbiakban: Önkormányzat)

másrészről a **BSI Sportmarketing Kft.** (székhelye: 1138 Budapest, Váci út 152-156., cégjegyzék száma: Cg. 01-09-729244, adószáma: 13320346-2-41, statisztikai számjele: 13320346-9319-113-01, bankszámlaszám: OTP Bank; 11704007-20261726, valamint (Budapest Bank) 10102086-41121300-01000006 képviseli Kocsis Árpád ügyvezető), (a továbbiakban: BSI Sportmarketing Kft.)

között, az alábbiak szerint:

( Az Önkormányzat és a BSI a továbbiakban együttesen Felek)

**Preambulum**

Erzsébetváros Önkormányzata és BSI Sportmarketing Kft. az elmúlt két évben egy jól működő kapcsolatot alakított ki egymással, melynek részeként a 2015-ben már második alkalommal került megrendezésre a kerületi Egészség-, és Sport Hét rendezvénysorozat keretein belül a 7. Kerületi Futó- és Gyaloglónap elnevezésű családi rendezvény, sportnap. Az önkormányzat elköteleződését kifejezve az egészséges életmód és testmozgás népszerűsítése iránt **Felek** megállapodnak abban, hogy a jelen okiratban foglaltak szerint, feladataik ellátása során a jövőben egymással együttműködnek. Az együttműködés keretében a Felek kölcsönösen segítik egymás kommunikációját, valamint közös sportrendezvényeket és az egészséges életmódot, sportot népszerűsítő előadássorozatokat szerveznek, melyek hozzájárulnak a lakosság és a felnövekvő generáció általános egészségügyi állapotának javításához, egyúttal közösségépítő szerepe sem elhanyagolható.

1. Az együttműködés keretében a **BSI Sportmarketing Kft.** vállalja:

1. 7. Kerületi Futó- és Gyaloglónap elnevezésű családi sportnap megszervezését, melynek fő rendezvénye a futó-, és gyaloglóverseny. Vállalja az ehhez szükséges engedélyek és hozzájárulások beszerzését, kivéve a mindenkori rendezvényhelyszín, terület vagyonkezelését végző cég felé történő engedély (pl. területhasználati engedély) beszerzését,
2. Vállalja a rendezvény népszerűsítését, promotálását online felületeken és nyomtatott sajtóban.
3. Az Erzsébetváros újságban az egészséges életmódhoz és mozgáshoz kapcsolódó cikkek készítése.
4. Kedvezményes nevezés biztosítása az Önkormányzat működtetésében lévő oktatási intézményekben tanuló diákok számára évi kettő, a BSI által szervezett népszerű futóversenyen.
5. Egészséges életmódot és mozgást népszerűsítő előadássorozat megtartása az Önkormányzat által kijelölt erzsébetvárosi oktatási intézményekben.
6. Az **Önkormányzat** az együttműködés keretén belül az alábbiakat vállalja:
7. Megjelenési felületet biztosít az Erzsébetváros újságban és a [www.erzsebetvaros.hu](http://www.erzsebetvaros.hu) internetes oldalon.
8. Koordinálja az előadássorozatok iskolákban történő megvalósítását.
9. Az 1. pontban részletezett feladatok elősegítése érdekében közvetlen kapcsolatot tart fent a BSI Sportmarketing Kft. munkatársaival
10. A BSI Sportmarketing Kft. szervezésében megvalósuló sportesemények/rendezvények lebonyolítása és promotálása érdekében felveszi a kapcsolatot a kerületben működő illetve Erzsébetváros Önkormányzatával szerződéses viszonyban álló sportegyesületekkel.
11. **Felek** megállapodnak abban, hogy a **BSI Sportmarketing Kft.** által a jelen megállapodás alapján megrendezésre kerülő 7. Kerületi Futó- és Gyaloglónap elnevezésű családi sportnap megszervezése tárgyában a **Felek** minden esetben külön megállapodást kötnek egymással.
12. Az Önkormányzat kötelezettséget vállal arra, hogy a jelen megállapodás 3. pontjában foglaltak szerint létrejövő megállapodás alapján a 7. Kerületi Futó- és Gyaloglónap elnevezésű családi sportnap megszervezése költségeinek ellenértékét megfizeti a **BSI Sportmarketing Kft.** részére az Önkormányzat mindenkori költségvetésében erre a célra biztosított keretösszeg erejéig.
13. **Kapcsolattartás**

Megrendelő részéről kapcsolattartásra kijelölt személy: dr. Hajdu Kitti kabinetvezető, 06-1 462-3258, [hajdu.kitti@erzsebetvaros.hu](mailto:hajdu.kitti@erzsebetvaros.hu)

Vállalkozó részéről kapcsolattartásra kijelölt személy: Kocsis Árpád ügyvezető telefon: 20/9420302, e-mail: [kocsis.arpad@futanet.hu](mailto:kocsis.arpad@futanet.hu)

6. **A szerződés hatálya és megszűnése**

Jelen megállapodás az aláírásának napjától hatályos és Felek határozatlan időre kötik.

A szerződés a Felek egyetértésével mondható fel, bármelyik fél írásbeli nyilatkozatával, 30 napos felmondási idővel.

Felek jelen megállapodást csak írásban, közös megegyezéssel módosíthatják.

Jelen megállapodást Felek, mint akaratukkal mindenben megegyezőt, jóváhagyólag írták alá.

Budapest, 2015. október….

……………………………… ………………………………….

Budapest Főváros VII. kerület Budapest Sportiroda

Erzsébetváros Önkormányzata Sportmarketing Kft.

**Vattamány Zsolt Kocsis Árpád**

polgármester ügyvezető

Megrendelő Vállalkozó

Ellenjegyzem:

………………….......

**dr. Gotthard Gábor**

jegyző

Pénzügyi ellenjegyzés:

………………………………….

**Fitosné Zemanovics Zsuzsanna**

irodavezető